b"\n_START_ARTICLE_\nRot\xc3\xa0metre\n_START_PARAGRAPH_\nUn rot\xc3\xa0metre \xc3\xa9s un aparell de mesura dissenyat per a mesurar el cabal d'un fluid que circula per un conducte. Consisteix en un indicador lleuger met\xc3\xa0l\xc2\xb7lic que s'ajusta per la part interior d'un tub graduat. La superf\xc3\xadcie de l'indicador, en contacte amb la paret del tub, t\xc3\xa9 uns canals, tallats obliquament, que obliguen l'indicador a girar i a elevar-se, bo i mantenint un equilibri entre la for\xc3\xa7a de la gravetat i la del corrent del fluid ascendent."